તો…… મને સાંભરે રે.. ચોકનાં લીસોટાંથી ભરી મેલતાં એ બાળપણની કાબરચીતરી ભીંત, મને સ્મરણે રે.. પરોઢિયે બાયું છાણાં થાપતી એ પોરની ગંધાતી ભીંત.. મને યાદ આવે રે.. પેશાબની પિચકારીયું મારતાં એ પાદરની ખંડેર ભીંત. મને સાદ પાડે રે.. પ્રેમિકાનાં નામ જોડે કોતરેલાં આયખાની એ નક્સીદાર રાષ્ટ્રીય સ્મારકની જર્જરિત ભીંત.. મને આંસુડા સરાવે રે.. ભાડાંનાં મકાનમાં દટાયેલી પડેલી એ મા–બાપુ સમી છત્રછાયાદાર ભીંત.. મને વહેવારો કરાવે રે.. શુભ અવસરે સકનનાં સાક્ષી બની નવવધૂનાં કંકુ થાપાની છાપદાર ભીંત. મને ઘણું કહેડાવે રે.. ગરીબનાં ઈંટચૂનાની ઓરડી પાછળની કજિયા અને કરકસરથી લીપાયેલી ભીંત.. મને બધું સમજાવે રે.. લોહી–પરસેવાથી ભેગી કરેલી કમાણીની આખાય જીવનની શેર